google/wiki40b huggingface dataset:
Karmėlava

Ajalugu

Alevi kohal oli asustus juba kiviajal. Aastal 1385 on mainitud esimest korda sealset linnamäge (Kremilow).
Aastaks 1529 oli Karmėlavast saanud alev, kus asus ka kirik. Aastal 1549 sai Karmėlava mõisa omanikuks Barbara Radziwiłł. Aastal 1613 kanti Karmėlava esimesele Leedu alade kaardile. Aastast 1663 on teada, et seal tegutses kihelkonnakool, mis suleti aastal 1777 ja avati taas aastal 1804. Tsaariajal kandis alev vene keeles nime Кормяловъ. Asula hilisemate omanike seas on olnud Ogińskid, Syrućid ja aastast 1766 Koniuchid.
Aastal 1945 valmis praegune kirikuhoone. Teise maailmasõja järel tegutsesid alevi ümbruskonnas Leedu metsavennad. Nõukogude võimud küüditasid 21 sealset elanikku. Aastal 1979 oli alevis 3664 elanikku, seal asus Nõukogude Liidu sõjaväe raketibaas.
Aastal 1982 rajati alevisse 82 hektari suurune Karmėlava kalmistu, mis on Kaunase elanike tähtsaim matmispaik. Aastal 1988 ehitati suletud raketibaasi aladele Kaunase lennujaam. Sealse meteoroloogiajaama radarid varustavad teabega ilma kohta ka NATO õhujõudude koordinatsioonikeskust Saksamaal.
Karl Peterson (matemaatik)

Elulugu

Karl Peterson oli lätlane, käsitöölise poeg.
Ta õppis 1847–52 TÜ-s, kaitses 1853 samas väitekirja "Über Biegung der Fläschen", milles esitas kaks pinnateooria põhivõrrandit (Petersoni-Codazzi võrrandid) ja põhiteoreemi. Siirdus Moskvasse, kus oli Peeter-Pauli kooli matemaatikaõpetaja.

Teadustöö

Pinna painutamise teooriat käsitlevate töödega pani Peterson aluse Moskva diferentsiaalgeomeetria koolkonnale. Töö eest osatuletistega diferentsiaalvõrrandite integreerimisest andis Novorossiiski Ülikool talle 1879 puhta matemaatika doktori kraadi. Ta osales Moskva Matemaatika Seltsi asutamises (1865).
Matt Barker

Matt Barker (pseudonüüm; sündinud 25. veebruaril 1979) on eesti kirjanik.
Matt Barker on kirjutanud peamiselt ulmejutte, ilmunud on ka romaane.
Nuuksio rahvuspark

Nuuksio rahvuspark on rahvuspark Soomes Uusimaa maakonnas Espoo, Kirkkonummi ja Vihti omavalitsustes. Rahvuspark asub pealinna Helsingi läheduses. Piirkond jäi inimtegevusest puutumata, sest läbipääsmatute soode ja kaljuse pinna tõttu oli see põllumajanduseks sobimatu.
Rahvuspargis elab kümneid ohustatud looma-, taime- ja seeneliike. Sealt on leitud üle 200 lendorava pesitsuspaiga.
Nuuksio rahvuspark loodi 1994. aastal ja sai nime Espoo linnaosa Nuuksio järgi. Selle pindala on 45 km².
Morfiin

Tootmine

1926. aastal oli Saksamaa morfiini tootvate riikide esireas. 1925 kuni 1930 toodeti 91 tonni morfiini, see moodustas 40% maailma kogutoodangust.
Sten Weidebaum

Sten Weidebaum (sündinud 28. veebruaril 1974) on eesti kultuuritegelane.
Sten Weidebaum on lõpetanud Tartu Ülikooli usuteaduse erialal 1999. aastal.
Ta on rahvakultuuri arendaja, XIX üldtantsupeo "Puudutus" ideekavandi ja loo autor. Kavandi arendamises osalesid Maido Saar, Kalev Järvela, Toomas Lunge, Aarne Saluveer.
Sten Weidebaum töötab Eesti Laulu- ja Tantsupeo Sihtasutuses teabejuhina.
Jules Mazarin

Jules Mazarin (sünninimega Giulio Raimondo Mazzarino; tavapäraselt kardinal Mazarin 14. juuli 1602 – 9. märts 1661) oli itaalia päritolu Prantsuse riigimees ja kardinal.
Hooandja

Hooandja on Eestis tegutsev ühisrahastusplatvorm loominguliste projektide toetamiseks.
Vabaühenduste liit EMSL tunnustas Hooandjat 14. veebruaril 2013 aasta pioneeri nimetusega. Postimees tunnustas Hooandjat 2013. aastal Kultuuriveduri auhinnaga.
Hooandja asutajate seas olid Tiiu Sullakatko ja Henri Laupmaa.
Immanents

Immanents (tuletatud keskaja ladina keele sõnast  immanens 'omane, sisemine', mis on vorm keskaja ladina keele sõnast   immanere millegi piiresse või sisse jääma) on vastandmõiste transtsendentsile ning tähendab seda, mis on esemele või nähtusele seesmiselt omane, nähtuse sisemisest loomusest tulenev. Immanentsiks nimetatakse Spinoza filosoofias jumala kohalolu maailmas, Immanuel Kanti tunnetusteooria raames võimaliku kogemuse piiresse jäävat.

Selle maailma osa

Enim levinud religioosses kasutuses tähistab jumaliku jõu või jumaliku olevuse omadust viibida kõiges, mis on olemas (panteism). Selles tähenduses eristub immanentne maailmast eraldiseisva jumala kontseptist (transtsendents).
Hinduismis  kasutatakse seda tähendust brahmani (jumaliku jõu) ja maailma vahelise suhte kirjeldamisel. Sellise religiooni näiteks on ka monistlik teism. Keskaegse Euroopa filosoofid jagunesid Jumala immanentsuse või transtsendentsuse küsimuses neoplatonistideks (Aurelius Augustinus) ja aristoteliaanideks (Albert Suur ja Aquino Thomas).
Ometi ei vastanda see kontsept ennast täielikult transtsendentse kontseptile. Religioonis võib Jumal olla inimeses immanentne ilma, et see läheks vastuollu oma transtsendentsusega.
Prantsuse 20. sajandi filosoofi Gilles Deleuze'i järgi on igasuguse tegevuse ja tagajärje põhjus immanentne, erinevalt essentsialistliku filosoofia ettekujutusele välisest transtsendentsest ideede maailmast. Metafüüsiliselt immanentne on printsiip, mille toime on lahutamatu sellest, milles ta toimib. Deleuze´i filosoofiat võib sellest lähtuvalt nimetada puhta immanentsuse filosoofiaks, oma viimasele tööle pani Deleuze pealkirjaks "Immanentsus: elu..." ("L'immanence: une vie...").

Sisalduv

Immanentsus võib tähendada ka, et miski sisaldub milleski või jääb ühe isiku, maailma vmt. sisse. 
See tähendus on enam levinud kristluses ja teistes monoteistlikes teoloogiates, milles Jumalat peetakse ülimuslikuks oma loomingu suhtes.

Immanents ja transtsendents

Öeldes, et  "Jumal on surnud," kuulutab Nietzsche, et meid on jäetud omapead ning me ei peaks enam püüdma avastada transtsendentset ja varjatud tõde ega leiutama maailma lõpu jaoks transtsendentset ja lõplikku tõde.
Midagi sarnast kohtame ka Wittgensteinil: "Millest ei saa rääkida, sellest tuleb vaikida." Wittgenstein uskus, et oli formaalselt määratlenud universaalse tõe kontsepti – formaalselt, seega sõltumatuna mistahes vaatlejast (subjektist). Kas selline tõde on immanentne või transtsendentne? See ei ole oluline: seda eristust ennast ei tohi formaliseerida ning seega "ei ole selle kohta midagi öelda."
Jean-Paul Sartre tõdeb sedasama, kasutades oma  "Dialektilise mõistuse kriitikas" (1960) liitvormi immanentsus-transtsendentsus.
Rätla mõis

Rätla mõis (ka Retla mõis; saksa keeles Rettel) oli Perila mõisa kõrvalmõis Harju-Jaani kihelkonnas Harjumaal. Nüüdisajal jääb mõis Harju maakonda Raasiku valda.
Mõis asutati mitte varem kui 1645 Perila mõisast eraldatud alast.
Siberi raudtee

Siberi raudtee, ka Trans-Siberi raudtee, (vene keeles Транссибирская магистраль) on raudtee Venemaal, mis ühendab Moskvat Ida-Siberi ja Kaug-Ida tähtsamate tööstuslinnadega. 
Raudtee idapoolseim punkt on Vladivostok. Raudtee pikkus on 9288,2 km.
Raudtee ehitus algas 1891. Esimene rongisõit toimus 3. novembril (vkj 21. oktoobril) 1901.
Maximianus

Maximianus (Imperator Caesar Marcus Aurelius Valerius Maximianus Augustus; sünninimi teadmata; 21. juuli 250 – juuli 310) oli 1. aprillist 286 kuni 1. maini 305 (astus tagasi) koos Diocletianusega Vana-Rooma keiser. Pärast seda detsembrist 306 kuni novembrini 308 (sunniti tagasi astuma). Sooritas 310. aastal enesetapu.
Lisanimed: Germanicus maximus (287), Sarmaticus maximus (289), Gothicus maximus (293), Persicus maximus (295), Britannicus maximus (296?), Carpicus maximus (297?), Armenicus maximus (298), Medicus maximus (298), Adiabenicus maximus (298).

Elulugu

Maximianuse residents paiknes Trieris, kuid ta viibis enamasti sõjakäikudel. 285. aastal sõdis Gallias Bagaudae (osades allikates Bacaudae) mässuliste liikumisega ning alistas need sama aasta hilissuvel. Nimetatud liikumise tugiala võisid olla maapiirkonnad, kuid selle tekke põhjused on ebaselged. Samal ajal saatis ta Carausiuse nimelise ohvitseri Gallia põhjarannikule, kelle ülesandeks oli kaitsta seda piirkonda friisidest ja saksidest piraatide vastu.
285–288 võitles Reini jõe ääres elanud germaani hõimudega. Korraldas 288. aastal koos Diocletianusega sõjakäigu alemannide hõimu vastu, mille käigus kasutati ka põletatud maa taktikat. Carausius alustas 286. aastal tema vastu mässu, mille tulemusena lõid Britannia ja Loode-Gallia Rooma impeeriumist lahku. Maximianusel ei õnnestunud Carausiust kukutada, sest tema laevastik hävis tormis aastatel 289 või 290. Maximianusele alluv väejuht Constantius alustas sõjakäiku Carausiuse järglase Allectuse vastu ning 296. aastal õnnestus tal mässuliste juht kukutada.
Tangens

Märkus arvutamise kohta

Taskuarvutid arvutavad siinust, koosinust, tangensit ja teisi trigonomeetrilisi funktsioone reeglina kraadides antud argumendi järgi, tabelarvutuspaketid (Excel, OpenOffice.org ja teised) aga radiaanides antud argumendi järgi.
Reisile sinuga

"Reisile sinuga" oli Eesti Televisioonis ja hiljem Kanal 2-s näidatud meelelahutuslik saatesari. Esimene saade oli eetris 1993. aasta sügishooajal. Alates 2000. aasta sügishooajast näidati saadet Kanal 2-s. 
1997–1999 juhtis saadet Vahur Kersna. Seejärel juhtis saadet pikka aega Maire Aunaste.
Harry Maguire

Koondisekarjäär

Maguire mängis Inglismaa alla 21-aastaste koondises 2012. aastal ühe mängu.
Inglismaa rahvuskoondises tegi ta debüüdi 8. oktoobril 2017 MM-i valikmängus Leedu vastu.
Esimese värava koondise särgis lõi ta 2018. aasta maailmameistrivõistluste veerandfinaalis Rootsi vastu.
Omakaitse

Süüdistused sõjakuritegudes 1941. aastal

Juba enne 6. juulit alustasid Omakaitse liikmed Lõuna-Eestis (Võrumaa, Valgamaa, Tartumaa, Viljandimaa ja Pärnumaa) kommunistide, Nõukogude võimuorganite liikmete, nõukogude aktivistide ja Nõukogude võimu ajal 1940–1941 elanikkonna suhtes repressioone korraldanud tegelaste kinnipidamist, neid kohati ka omakohtu korras hukates. Saksa vägede pealetungi jätkudes Põhja-Eestisse allutati Omakaitseüksused Saksa Wehrmachti tagalajulgestusega tegelenud 207. julgestusdiviisile.
Nõukogude ajaloolased on süüdistanud juutide ja mustlaste sihilikus tapmises Läänemaa Omakaitse staabi operatiivosakonna ülemat Aleksander Laaki ja tema adjutanti Ralf Gerretsit.
Osa Omakaitse liikmeid osales tõepoolest juutide tapmises. Ajaloolase Meelis Maripuu järgi: "Pärnus algasid juutide mahalaskmised juba viis päeva pärast sakslaste tulekut 13. juulil 1941. 10. septembriks oli 46 juudi mehest tapetud 44. Naised lasti maha Rae metsas 2. novembril, kõik lapsed hukati samal ajal sünagoogis. Ligi tuhandest Eestisse jäänud juudist pääses vähem kui tosin inimest. Hukkamisi korraldas Eesti poliitiline politsei."
 
„"Juutide mahalaskmisi Pärnus teostasid poliitilise politsei eestlastest töötajad ja Omakaitse liikmed. Oli moodustatud 30meheline erikomando kapten Villem Raidi ja Arkadi Valdini juhtimisel, kes pidi poliitilise politsei määratud surmanuhtlused täide viima. Seitset selle komando liiget on karistatud surmanuhtlusega."“
 – Inimsusevastaste Kuritegude Uurimise Eesti Rahvusvahelise Komisjoni töös osalenud Meelis Maripuu kokkuvõte" , ""

Juhtimine ja organisatsioon

22. septembril 1941 nimetas Eesti Omavalitsuse sisedirektor Oskar Angelus politsei ja omakaitse juhatajaks Johannes Soodla ja 28. septembrist juhtis J. Soodla nende ametkondade koordineerimiseks loodud Eesti Omavalitsuse Sisedirektooriumi Politsei ja Omakaitse Valitsuse tööd.
1. augustil 1942 muudeti Eesti Omavalitsuse Sisedirektooriumi POV E. Omavalitsuse Sisedir. Eesti Politseivalitsuseks eesotsas politseidirektoriga, Omakaitsemalevate ülemad aga allutati piirkondlikele prefektidele.
1. oktoober 1942 allutati Omakaitse territoriaalsed üksused otse Saksa sõjaväe tagalajulgestusüksustele (Saksa 207., 281., 285. julgestusdiviisile) ja omakaitse kasarmeeritud üksused Saksa Korrapolitseile.
1. märtsil 1943 loodi eraldi Eesti Omavalitsuse Sisedir. Omakaitse Peavalitsus.
1941. aastal oli Omakaitse Wehrmachti, pärast Eesti ala andmist Eesti kindralkomissariaadi tsiviilvalitsuse alla aga alates 1942. aasta jaanuarist Saksa Korrapolitsei alluvuses. 1942. aasta oktoobris sõlmitud kokkuleppega jäid Omakaitse palgalised, kasarmeeritud üksused vahipataljonid – korrapolitsei alluvusse ja reorganiseeriti politseivahipataljonideks, vabatahtlik Omakaitse aga viidi tagasi Wehrmachti, s.o väegrupi Nord tagalapiirkonna juhataja alluvusse.
Gasconade'i maakond

Ajalugu

Maakond moodustati 1821. aastal.
Kasutajaliides

Kasutajaliides (inglise user interface, lühendatult UI) on ühenduslüli kasutaja ja arvutiprogrammi vahel. Kasutajaliides teeb programmi funktsionaalsuse kasutajale kättesaadavaks.
Põhiliselt eristatakse graafilisi ja käskjuhitavaid kasutajaliideseid. Graafiline kasutajaliides on enamasti menüüpõhine süsteem, kus kasutaja saab menüüdest toiminguid valida. Käskjuhitava kasutajaliidese näiteks on käsurida, mille korral on kindlaks määratud käskude kogum. Programmiga suhtlemiseks peab kasutaja sisestama käske.
Lisaks leidub veel mitut liiki kasutajaliideseid, näiteks hääljuhitav, liigutustega juhitav ja puutetundlik kasutajaliides, kuid need ei ole nii laialt levinud kui graafiline ja käskjuhitav kasutajaliides.

Kasutajaliideste näiteid

Graafilise kasutajaliidese näiteks sobivad Microsoft Windows ja iPhone.
Käskjuhitava kasutajaliidese näiteks sobivad Bash, Windows Powershell ja tekstiredaktor ed.
Friedrich Georg Wilhelm Struve monument

Friedrich Georg Wilhelm Struve monument on 1969. aastal avatud Friedrich Georg Wilhelm Struvele pühendatud monument Toomemäel Tartu Tähetorni ees. Monumendi autorid on skulptor Olav Männi ja arhitekt Udo Ivask.
F. G. W. Struve monument ei ole klassikaline inimskulptuur, vaid pigem oma ajastu vaimust kantud abstraktne teos. Skulptuuri vormimängus on skulptor lähtunud silindrilisest päikesekellast (alumine osa) ja liivakellast. Monument tervikuna kajastab inimmõtte pürgimist kosmosesse.
Neutronipomm

Neutronipomm, ametliku nimetusega suurendatud kiirgusjõuga relv (enhanced radiation weapon), on suhteliselt väikse võimsusega termotuumarelv, mille tööpõhimõte seisneb tugeva neutronkiirguse tekitamises. Neutronipommi toime on lokaalne, mis tähendab, et see pole mõeldud suurte linnade või tervete riikide hävitamiseks, vaid mingil väiksel alal paiknevate sihtmärkide kahjustamiseks. Neutronkiirgus suudab tungida läbi soomustatud sõjatehnika ja kuni meetri sügavusele maapinda. Neutronipomm on loodud hävitama kõike elusat, kuid ei kujuta samal ajal ehitistele ja seadmetele väga suurt ohtu, kuna selle lööklaine ja termiline toime on aatomipommiga võrreldes nõrgad, seevastu radiatsiooniline toime on domineeriv ja suhteliselt lühiajaline.

Kasutamine

Neutronipommi peamine strateegiline kasutusala on ballistiliste rakettide kahjutuks tegemine ning neutronipommiga ründava osapoole isikkoosseisu läheduses paikneva vastase sõjaväelise isikkoosseisu hävitamine. Neutronipomm on taotluslikult väiksema plahvatusliku toimega kui teised tuumarelvad. Plahvatuskohast laiali paisatud kiired neutronid aeglustuvad ja lõpuks neelduvad isegi õhus, see ei lase neutronkiirgusel kaugustesse kanduda. Neutronkiirguse lokaalne toime saabub aga kiiresti.

Ajalugu

Neutronipommi kontseptsioon loodi 1958. aastal Lawrence Livermore'i Riiklikus Laboratooriumis. Neutronipommi leiutajaks oli Ameerika Ühendriikide füüsik Samuel T. Cohen. Esimest korda testiti pommi 1960ndatel Ameerika Ühendriikides. Teistes riikides, nagu Nõukogude Liit, Prantsusmaa ja Hiina testiti neutronipomme ajavahemikul 1970–1980. Ameerika Ühendriikide relvastusse võeti neutronipomm 1974. aastal. 1990. aastatel loobusid Ameerika Ühendriigid seoses Külma sõja lõpuga neutronipommide relvastuses hoidmisest, ning kõik neutronipommi tehnoloogiat kasutavad lõhkepead ja haubitsamürsud eemaldati relvastusest.
M (auruvedur)

M oli aastal 1926–1930 Putilovi ja Luganski tehastes toodetud Nõukogude Liidu reisirongide auruvedur teljevalemiga 2-4-0.
Tuigutuled

Edetabelid ja tunnustused

Üritusel "Eesti Muusikaauhinnad 2004" anti albumile aasta folk-/etnoartisti auhind.
Batakiai

Ajalugu

Alevis asub Batakiai linnamägi, mida ajaloolaste arvates nimetati XIII ja XIV sajandite kroonikais Aukaimiseks. Batakiai mõisa mainiti esimest korda aastal 1448, selle varaseimad omanikud olid Kęsgailad.
Alev sai Batakiaist aastal 1528, kuigi turuprivileege selle nimetusega algselt ei kaasnenud. Turuplats rajati aastal 1588. Aastal 1776 ehitati Batakiaisse katoliku kirik (põles maha aastal 1971).
Peale Teist maailmasõda tegutsesid alevi ümbruses Leedu metsavennad. Nõukogude ajal oli alev kohaliku kolhoosi keskuseks.
Sirnuvere soo

Sirnuvere soo (ka: Elmiku soo) on soo Tartu maakonnas Peipsiääre vallas. Soo pindala on 936 ha. Soo jääb Vooremaa maastikukaitsealale.
Soos on ainult madalsoolasund, mille paksus on kuni 3,1 m.
Tõestus

Tõestuste liigid

Deduktiivne tõestus on suunatud üldiselt üksikule. Näidatakse, et väide kehtib terve hulga kohta, millesse kuulub otsitav element. Näide: tõestada, et arv 345345 jagub 1001-ga. Selleks tõestatakse, et iga 6-kohaline arv, mille esimesest 3 numbrist moodustatud arv võrdub viimasest 3 numbrist moodustatud arvuga, jagub 1001-ga, ja näidatakse, et 345345 on samasugune arv.
Induktiivne tõestus on suunatud üksikult üldisele. Näidatakse, et väide kehtib iga hulga elemendi kohta, ja järeldatakse, et see omadus on hulgale omane. Näide: tõestada, et Loch Nessi koletist pole olemas. Selleks kammiti kogu järv sonaritega läbi ja leiti, et selles pole ühtki vähemalt hülgesuurust elukat. Induktiivseid tõestusi kasutatakse praktikas harva, sest ei saa tõestada, et kõik objektid on üles leitud. Näiteks kaua peeti tõeseks väidet 'kõik luiged on valged', kuni Austraaliast leiti musti luiki.
Rekursiivne tõestus kasutab tõestuskäigus iseennast. Tõestus koosneb kahest osast: esiteks erijuhu tõestamine (näidatakse, et väide kehtib mingi konkreetse n korral), teiseks üldjuhu tõestamine (näidatakse, et kui väide kehtib n korral, siis kehtib ta ka n + 1 korral.) Näide: tõestada, et iga kümnest suurema arvu faktoriaal lõpeb 00-ga. Algul näidatakse, et 10! lõpeb 00-ga, ja siis näidatakse, et (n+1)! lõpunullide arv ei ole väiksem n! lõpunullide arvust.
Peter von Biron

Peter von Biron (ka Peter von Bühren; 15. veebruar 1724 – 16. jaanuar 1800) oli Kuramaa hertsog 1769–1795. Ta oli viimane iseseisev Kuramaa hertsogiriigi hertsog.
Peter oli Ernst Johann Bironi poeg. 1740. aastal pidi ta koos isaga minema pagendusse Siberisse, kuid naasis sealt 1762. aastal. 1769. aastal loobus isa Kuramaa troonist tema kasuks. 
Peter osutus üpris valgustusmeelseks valitsejaks, 1775. aastal rajas ta akadeemilise gümnaasiumi Academia Petrina Miitavisse, mis siiski ülikooli õigusi kunagi ei saanud. Lisaks teostas Peter ka mõningaid haridusreforme.
1792. aastal puhkes Kuramaal aga tänu Prantsuse revolutsioonile rahulolematus ning "möldrimässu" käigus piirati koguni hertsogilossi. 1794. aastal pingestus olukord veelgi, kui  Poola ülestõusnud ka Kuramaale tungisid. Seepeale kutsus hirmunud hertsog appi Venemaa keisririigi väed, mis sealt aga enam ei lahkunudki. 
1795. aastal sunniti Biron troonist loobuma ning Kuramaa hertsogi tiitel liideti Venemaa keisri tiitliga. Haldusreformi käigus moodustati Kuramaa hertsogiriigi territooriumil Kuramaa kubermang Venemaa keisririigi koosseisus. Oma osa oli siin ka sellel, et Peteril polnud meessoost järglasi.
Oma viimased eluaastad elas Peter Biron Saksamaal. Pensionipõlve tegi mugavamaks Venemaalt saadud kopsakas valuraha.
Gudžiūnai

Ajalugu

Aastal 1653 mainiti Gudžiūnaid esimest korda. Aastal 1812 ehitati sinna kabel. Jaanuariülestõusu ajal toimus küla juures lahing. Tänavkülast sai alev XIX sajandi lõpus.
Aastal 1911 ehitati kabeli asemele kirik. Teise maailmasõja ajal tegutsesid alevi ümbruses Leedu metsavennad. Nõukogude ajal oli alev kohaliku kolhoosi keskasula.
Chico Landi

Chico Landi (14. juuli 1907 – 7. juuni 1989) oli Brasiilia Vormel 1 piloot. 
Chico Landi tegi debüüdi Ferraril 1951. aasta Itaalia Grand Prixil.
Kokku osales ta kuuel Grand Prix'l ja kogus 1,5 punkti.
Tuuli Aule

Tuuli Aule (sündinud 2. augustil 1981) on eesti disainer. 
2005. aastal lõpetas ta Eesti Kunstiakadeemia graafilise disaini eriala.
2006. aastal võitis ta Eesti Muusikaauhindade galal Aasta Albumikujunduse auhinna Helena Tulve CD-albumi "Sula" kujunduse eest.
2015. aastal sai ta Eesti Kultuurkapitali stipendiumi "Ela ja sära".
2016. aastal valiti tema kujundatud raamat "Juhan Kuus. Inimlikkuse mõõt. 45 aastat dokumentaalfotograafiat Lõuna-Aafrikas" 25 kauneima Eesti raamatu hulka.
2004. aasta laskesuusatamise maailmameistrivõistlused

2004. aasta laskesuusatamise maailmameistrivõistlused olid 39. maailmameistrivõistlused laskesuusatamises, mis toimusid 4.–15. veebruarini Oberhofis Saksamaal.
Ruhri linnastu

1923

Saksa rahval, maal ja ka NSDAP-l olid rasked ajad. 11. jaanuaril 1923 hõivasid Prantsuse ja Belgia väed Ruhri piirkonna. Ruhri piirkonna hõivamise ettekäändeks sai Saksamaa reparatsioonikohustuse mittetäitmine. Ruhri piirkonnaga seonduv kävitas hüperinflatsiooni ja põhjustas massilise tööpuuduse.
Antoing

Asulad

Valla piirides asuvad järgmised asulad: Antoing, Maubray, Péronnes-lez-Antoing, Bruyelle, Calonne ja Fontenoy.
Eduard Aartee

Eduard Aartee (30. mai 1910 Narva – 11. juuni 1963 Tallinn) oli eesti partisanijuht Teise maailmasõja ajal Saksa okupatsiooni all olnud Leningradi oblastis.
Ta astus 1943. aastal NLKP-sse.
Tema juhitud partisanisalk osales 1943–1944 Pihkva–Luga raudtee purustamises ning lahingus Pljussa raudteejaama lähedal.
Ly Seppel

Ly Seppel (õieti Ly Ehin; sündinud 30. aprillil 1943 Haapsalus) on eesti luuletaja ja tõlkija.
Ly Seppel lõpetas 1967. aastal TRÜ eesti filoloogina ning õppis Bakuus ja Moskvas turgi keeli. Alates aastast 1974 on ta kutseline kirjanik Raplas. Viimasel ajal tegelenud ka psühholoogiaga.

Looming

Kirjutanud luulet ja lasteproosat. Tõlkinud türgi, aserbaidžaani, usbeki, kasahhi, turkmeeni, tatari, vene ja soome luulet. Koos abikaasaga tõlkis vene keelest valimiku "Tuhandest ühest ööst" (1984).
Tema luulet ilmus kassetipõlvkonna kolmandas kassetis.

Isiklikku

Ly Seppel oli 3. oktoobrist 1975 abielus Andres Ehiniga. Neil on tütred Piret, Kristiina ja Eliisa. Alates 1974 elavad nad Ly isalt päritud majas Raplas.
Berend Otto von Mohrenschildt

Berend Otto von Mohrenschildt (1718 Tallinn – 9. mai (28. aprill) 1789) oli Eestimaa maanõunik ja mõisnik ning Venemaa sõjaväelane (leitnant).
Berend Otto von Mohrenschildt sündis Risti, Hatu, Tammiku ja Leebiku mõisniku Berend Johann von Mohrenschildti ja Hedwig Katharina von Ulrichi (surnud 1773) pojana.
Ta sai tõelise riiginõuniku teenistusastme.
Talle kuulusid Valingu, Jõgisoo, Kõmmaste ja Risti mõis.
Olen kuul

"Olen kuul" on Smilersi album. Album ilmus 1997. aastal ja selle tootis Hitivabrik.
Taimo Saan

Taimo Saan (sündinud 2. mail 1963 Valgas) on Eesti matemaatik.

Elulugu

Taimo Saan on õpetajate poeg.
Lõpetas 1981 Nõo Keskkooli, 1986 TÜ matemaatikateaduskonna rakendusmatemaatikuna, 1989 aspirantuuri TÜ arvutusmatemaatika kateedris, füüsika-matemaatikakandidaat (1990 Minsk, Valgevene Teaduste Akadeemia), väitekiri "Регуляризованные итерационные методы в проблеме собственных значений". 1986 TÜ rakendusmatemaatika labori vanemlaborant, 1989–92 Zooloogia ja Botaanika Instituudi teadur, 1990–92 TÜ matemaatilise statistika kateedri assistent, aastast 1998 TÜ finantsdirektor. Õpetas tõenäosusteooriat, matemaatilist statistikat.

Teadustöö

Peamised uurimisvaldkonnad: maatriksite omaväärtuste problemaatika; Eesti järvede veekeskkonna statistiline analüüs; elementaarfunktsioonide väärtuste leidmine paralleelarvuste abil.
Nuga vees

Süžee

Spordiajakirjanik Andrzej sõidab koos oma noore naise Krystynaga Masuuria järvedele nädalalõppu veetma. Nad võtavad peale juhusliku hääletaja, kelle nad ka endaga purjekale kaasa kutsuvad. Vanema ja noorema mehe vahel tekivad pinged ja rivaalitsemine. Vanem mees tahab oma naise ees ennast tugevama ja kogenumana näidata ning noorem mees teeb kõik, et ennast tõestada.